**ОБЯВЛЕНИЕ**

**ПО РЕДА НА ЧЛ. 26 ОТ ЗАКОНА ЗА НОРМАТИВНИТЕ АКТОВЕ**

**ОТНОСНО:** Проект за изменение и допълнение на „Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци”, приета с Решение №614/19.03.2014 г. на ОбС Чипровци

 На основание чл. 26, ал. 3 и ал. 4 от Закона за нормативните актове, уведомяваме всички заинтересовани лица, че в срок от днес **23.01.2018 г.** – датата на публикуване на настоящото обявление на интернет страницата на Община Чипровци до **23.02.2018 г.,** се приемат предложения и становища относно изготвения проект на Наредба за изменение и допълнение на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци.

**МОТИВИ:**

1. **Причини, налагащи изменение и допълнение на наредбата**

Предвид наскоро приетия Закон за изменение и допълнение на Закона за публичните финанси, обн. ДВ, бр.91 от 14.11.2017 г., е необходимо да бъдат направени някои изменения и допълнения на действащата към момента Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци.

1. **Цели**

С направените изменения и допълнения на действащата към момента Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци, се цели синхронизиране с направените изменения и допълнения на Закона за публичните финанси, усъвършенстване и прецизиране на действащите разпоредби, създаване на условия за устойчиво и дългосрочно балансиране на разходните отговорности на общината и засилване на бюджетната дисциплина.

1. **Финансови и други средства**

Промените в наредбата не изискват допълнително пряко или косвено финансиране от общинския бюджет и не се очаква да имат негативно въздействие върху бюджета на общината.

1. **Очаквани резултати**

Резултатите, които се очакват от прилагането на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци се свеждат до постигане на съгласуваност със Закона за публичните финанси, подобряване управлението на публичните финанси и спазване на финансова дисциплина.

1. **Анализ за съответствие с правото на Европейския съюз**

Предлаганата Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци е в съответствие с нормативните актове от по-висока степен, както и с тези на европейското законодателство – Европейска харта за местното самоуправление и директивите на Европейската общност, свързани с тази материя. Така не се нарушават изискванията на Директива 2011/85/ЕС на Съвета от 08 ноември 2011 г., относно изискванията за бюджетните рамки на държавите-членки.

Бележки, становища и предложения по проекта на Наредбата могат да бъдат изпращани на e-mail адрес: chiprovci@mail.bg или в деловодството на общината до 23.02.2018 г. включително.

**ПРИЛОЖЕНИЕ:** Проект на Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци.

**Дата на публикуване: 23.01.2018 г.**